cyanic-selkie/wikianc huggingface dataset:
Զելենովկա (ավան, Մարյինի շրջան)
Զելենովկա (Зеленівка), ավան Ուկրաինայի Դոնեցկի մարզի Մարյինի շրջանում։
Նոյեմբերի 24
Նոյեմբերի 24, տարվա 328-րդ (նահանջ տարիներին՝ 329-րդ) օրն է։
(540) Ռոզամունդե
(540) Ռոզամունդե (Rosamunde), աստերոիդ աստերոիդների հիմնական գոտում։ Հայտնաբերվել է 1904 թվականի օգոստոսի 3-ին Մաքս Վոլֆի կողմից Հայդելբերգում ։
Միջին հեռավորությունը Արեգակից կազմում է 2,218991 ա. մ., առավելագույնը մոտենում է 2,0201 ա. մ. հեռավորության վրա և հեռանում 2,4178 ա. մ. ։ Արեգակի շուրջ մեկ ամբողջական պտույտ է կատարում 1207,35 երկրային օրվա ընթացքում, իր ուղեծրով շարժվելով միջինում 0,298175 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 5,58° անկյուն։
Ռոզամունդե աստերոիդը դասվում է Ֆլորայի աստերոիդների ընտանիքին, որի մեջ ներառված են այս պահին հայտնի ավել քան 7438 անդամներ։ Ընտանիքի ներքին սահմանը անցնում է 2,17 ա. մ. հեռավորության վրա Արեգակից, իսկ արտաքին սահմանը՝ 2,33։ Այս ընտանիքի աստերոիդների էքսցենտրիսիտետները ընկնում են 0,109-0,168 միջակայքում, իսկ ուղեծրի թեքումը՝ 2,4°-6,9°։
Ըստ Տոլենի սպեկտրալ դասակարգման պատկանում է S դասին ։
Արտաքին հղումներ
Կատեգորիա:Աստերոիդների դաս S Կատեգորիա:Ֆլորայի ընտանիքի աստերոիդներ Կատեգորիա:1904 թվականին հայտնաբերված աստղագիտական մարմիններ Կատեգորիա:Մաքս Վոլֆի կողմից հայտնաբերված աստերոիդներ Կատեգորիա:Աստերոիդների հիմնական գոտու աստերոիդներ
Ղարաբուլաղ (Ելիզավետպոլի գավառ)
Ղարաբուլաղ, գյուղ Արևելյան Հայաստանի Ելիզավետպոլի նահանգի Ելիզավետպոլի գավառում ։ Գտնվում է Ելիզավետպոլ քաղաքից հարավ-արևմուտք ։
1896 թվականին գյուղում պեղումներ է իրականացնել ռուս հնագետ Իվանովսկին։
Բնակչություն
1907 թվականին գյուղն ունեցել է 251, իսկ 1908-ին՝ 583 հայ բնակիչ ։
Ծանոթագրություններ
Կատեգորիա:Արևելյան Հայաստանի գյուղեր
Ինտերնացիոնալ բրիգադներ
Ինտերնացիոնալ բրիգադներ (Brigadas Internacionales), մարտական ինտերնացիոնալ միավորումներ, որոնք 1936-1939 թվականներին Իսպանիայում Ազգային-հեղափոխական պատերազմի ժամանակ Հանրապետական բանակի կազմում մարտնչում էին ֆաշիստական խռովարարների և իտալա-գերմանական ինտերվենտների դեմ։
Արտաքին հղումներ
Կատեգորիա:Իսպանիայի պատմություն Կատեգորիա:Քաղաքացիական պատերազմ Իսպանիայում Կատեգորիա:Կոմունիստական ինտերնացիոնալ
Ավետիս Սարաֆյան
Ավետիս Հարությունի Սարաֆյան, հայ քանդակագործ, նկարիչ։
Կենսագրություն
1965 թվականին ավարտել է Կոստանդնուպոլսի գեղարվեստի ակադեմիան։
Ունեցել է 7 անհատական ցուցահանդեսներ։ Արժանացել է Իսպանիայի կառավարության (1972), Վատիկանի պատրիարքարանի Գեորգ II (2001), I կարգի պատվո (2002) շքանշանների ։
Ստեղծագործություններ
Կիսանդրիներ՝ Դիմանկարներ՝ Գեղանկարներ՝
Ծանոթագրություններ
Կատեգորիա:Հայ քանդակագործներ Կատեգորիա:Հայ նկարիչներ
Խրամատներում աթեիստներ չկան
«Խրամատներում աթեիստներ չկան» (There are no atheists in foxholes)), աֆորիզմ, որը պնդում է, որ ծայրահեղ սթրեսի կամ վախի ժամանակ, օրինակ՝ ռազմական գործողություններին մասնակցելիս մահացու վտանգի դեպքում, բոլոր մարդիկ կհավատան բարձրագույն ուժերին կամ հույսը կդնեն նրանց միջամտության վրա ։
Արտահայտության ստույգ ծագումն անհայտ է։ Տարբեր աղբյուրներ նշում են կապելլան Ուիլյամ Թ. Քամինգսին (1942 թվականի Բատաանի ճակատամարտի ժամանակ), փոխգնդապետ Ուիլյամ Քլիրին (William J. Cleary) և փոխգնդապետ Ուիլյամ Քեյսիին ։ Աֆորիզմը վերագրվում է նաև լրագրող Էռնի Փայլին   ։
Աֆորիզմը հիմնականում օգտագործվում է նկարագրելու համար այն իրավիճակը, որում հայտնվում են զինվորները պատերազմի ժամանակ (հնարավոր է աննշան փոփոխություն, օրինակ՝ «չկան աթեիստներ խրամատներում՝ կրակի տակ» («не бывает атеистов в окопах под огнём») Եգոր Լետովի «Про дурачка» երգում), բայց հաճախ արտահայտությունը հարմարեցված է այլ վտանգավոր իրավիճակներին (օրինակ՝ «խորտակվող նավի վրա աթեիստներ չկան» )։ Աֆորիզմը վկայակոչվում է նաև հակառակ ազդեցությունը քննարկելիս. այսպես, պատերազմը որոշ զինվորների ստիպում է կասկածի տակ դնել Աստծո հանդեպ իրենց առկա հավատը՝ իրենց շուրջը տիրող բռնության ու մահվան պատճառով  ։
Պնդումն ինքնին վկայում է այն մասին, որ կրոնական հավատքի պատճառներից մեկը մահվան վախն է։ Այսպես, ամերիկացի գիտաֆանտաստ գրող Ջեյմս Մորոուն 2001 թվականին այս աֆորիզմին պատասխանել է հետևյալ բառերով. «Խրամատներում աթեիստներ չկան» փաստարկ չէ աթեիստների դեմ, այլ փաստարկ է խրամատների դեմ» ։
ԱՄՆ Վիսկոնսին նահանգի Մեդիսոն քաղաքի «Ազատություն կրոնից» հիմնադրամը խրամատներում գտնվող աթեիստների պատվին հուշարձան է կանգնեցրել՝ այդպիսով արտահայտելով իր անհամաձայնությունը «խրամատներում աթեիստներ չկան» արտահայտության հետ։ Պատվանդանի վրա գրված է.
Ի հիշատակ խրամատներում գտնվող աթեիստների և անթիվ ազատ մտածողների, ովքեր պատվով և գերազանցությամբ ծառայեցին մեր երկրին։ «Ազատություն կրոնից» ազգային հիմնադրամը հույս ունի, որ ապագայում մարդկությունը կարող է սովորել խուսափել ցանկացած պատերազմից
Փայտաթելքավոր սալեր
Փայտաթելքավոր սալեր, փայտաթելքավոր սալեր, կոնստրուկտիվ փայտանյութ, որն ստացվում է փայտի (կամ բուսական հումքի) մանրումով և ճեղքումով ստացված թելքավոր զանգվածից սալերի ձուլմամբ, մամլմամբ և չորացմամբ։ Տարբերում են փայտաթելքավոր սալերի արտադրության թաց (առանց կապակցանյութերի ավելացման) և չոր (մանրած փայտին ավելացվում են 4–8% սինթետիկ խեժեր), ինչպես նաև թելքավոր զանգվածի արտադրության՝ ջերմամեխանիկական, մեխանիկական և քիմիամեխանիկական եղանակներ։ Փայտաթելքավոր սալերի ամրությունը, ինչպես նաև խոնավության, կրակի, միջատների և միկրոօրգանիզմների նկատմամբ կայունությունը բարձրացնելու համար թելքավոր զանգվածին ավելացնում են խեժեր, ջրամերժ նյութեր, հակապիրեններ, հականեխիչներ։ Փայտաթելքավոր սալերը բաժանվում են մեկուսիչ, մեկուսիչ–հարդարիչ, կիսաամուր, ամուր և գերամուր խմբերի և ունենում են հետևյալ չափերը, երկարությունը՝ 1200-3600, լայնությունը՝ 1000–1800, հաստությունը՝ 3–8 մմ։ Կիրառվում են բնակելի և արդյունաբերական շինարարության (տանիքի, միջհարկային ծածկերի, պատերի ջերմամեկուսացում, շենքերի հարդարում են), կահույքի արտադրության մեջ։
Կատեգորիա:Փայտամշակում
Վիբորգի հարսանյաց պալատ
Վիբորգի հարսանյաց պալատ, քաղաքացիական կացության ակտերի գրանցման գրասենյակի շենքը Վիբորգում, որը կառուցվել է 1908-1909 թվականներին ճարտարապետ Բրյունոլֆ Բլումկվիստի նախագծով։ Նոր վերածննդի ոճով կառուցված ոչ մեծ առանձնատուն, որտեղ սկզբում տեղակայված է եղել ոստիկանության տեղամասային բաժանմունքը։ Շինությունն ընդգրկված է ճարտարապետական հուշարձանների ցանկում։ Հարսանյաց պալատի դիմաց գտնվում է Երիտասարդական պուրակ, որը բարեկարգված է հարսանեկան արարողությունների անցկացման համար։
Պատմություն
20-րդ դարի սկզբին Վիբորգ քաղաքի Մելնիչնայա Գորայի տարածքն ակտիվորեն կառուցապատվում էր հասարակական օգտագործման քարե շենքերով՝ փոխարինելով նախկին փայտե տներին։ Վիբորգ քաղաքի ճարտարապետ Բրյունոլֆ Բլումկվիստի նախագծով, որը նախընտրում էր նոր-վերածննդի ոճը, 1901 թվականին կառուցվեց Ռեպոլական ժողովրդական դպրոցը, որի մոտակայքում էլ 1906 թվականին կառուցվեց նույն ճարտարապետի կողմից նախագծված Վիբորգի հրշեջ դեպոն՝ հեքիաթային պալատի տեսքով։ Շարունակելով «հեքիաթային» պայծառ դեկորատիվ թեմատիկան հրշեջ դեպոյի հարևանությամբ գտնվող տարաքում 1906 թվականին նախագծվեց և 1908-1909 թվականներին կառուցվեց II տեղամասի ոստիկանական բաժանմունքի շենքը։ Օգտագործելով տարբեր ճարտարապետական ոճերի տարրեր շենքի նախագիծը դարձյալ իրականացվել էր Բրյունոլֆ Բլումկվիստի կողմից։ Գրանիտե կոպտատաշ ցոկոլով մեկ հարկանի շենքը ուներ գրավիչ ասիմետրիկ բազմագույն աղյուսե ճակատ՝ մեծ կիսաշրջանաձև պատուհաններով և բարձր աստիճաններով վերնաճակատով, որի մուտքի վերևում տեղադրված էր հողմացույց։ Շենքի ռոմանտիկ, տոնական արտաքին տեսքը այնքան էլ չէր համապատասխանում շենքի նշանակությանը, որի նկուղում տեղակայված էին նախնական կալանքի խցերը։ 1910-ականներին կառուցվեց սպասարկման մասնաշենքը ախոռներով։ Խորհրդա-ֆիննական պատերազմներից հետո (1939-1944) շենքի նշանակությունը փոխվեց, Խորհրդային տարիներին առանձնատունը վերափոխվեց որպես հարսանյաց պալատ, որի արդյունքում հողմացույցի վրա հայտնվեց երկու ամուսնական մատանիների տեսքով համապատասխան խորհրդանիշ։ 1990-ականներին նկուղում ռեստորան բացվեց։
2016 թվականին անցկացված Երիտասարդական պուրակի բարեկարգման նախագծերի ճարտարապետական մրցույթի արդյունքներով 2018 թվականին հարսանյաց պալատի դիմացի տարածքը վերակառուցվեց՝ նոր արահետներ կառուցվեցին տեղադրվեցին նստարաններ և լուսատուներ, բարեկարգվեց հարսանեկան հանդիսավոր արարողությունների և լուսանկարման համար նախատեսված հրապարակը :
Արտաքին հղումներ
Կատեգորիա:1909 հիմնադրումներ Կատեգորիա:Նեոռենեսանս ճարտարապետություն Կատեգորիա:Վիբորգի կազմակերպություններ Կատեգորիա:Վիբորգի ճարտարապետական հուշարձաններ
Ակրիաս (գետակ)
Ակրիաս, գետակ Ճորոխի ավազանում, նրա ստորին հոսանքի շրջանում, Թուրքիայի և Աջարիայի սահմանային տարածքում, գետակի հարավ ափին է գտնվում համանուն գյուղը ։
Ծանոթագրություններ
Կատեգորիա:Թուրքիայի գետեր
Հունաստանի ազգային պոլիտեխնիկական համալսարան
Հունաստանի ազգային պոլիտեխնիկական համալսարան (Εθνικό Μετσόβιο Πολυτεχνείο), բարձրագույն ուսումնական հաստատություն՝ համալսարան, որը գտնվում է Հունաստանի մայրաքաղաք Աթենքում։ Համարվում է Հունաստանի ամենահին և ամենահեղինակավոր ուսումնական հաստատությւոններից մեկը։
Պատմություն
Համալսարանը հիմնադրվել է Հունաստանի թագավորի հրամանով՝ 1836 թվականի դեկտեմբերի 31-ին՝ արվեստի թագավորական դպրոցի հետ մեկտեղ։ Առաջին հերթին այն եղել է, որպես արհեստավորների և շինարարների վերապատրաստման դպրոց։
Այդ ժամանակից ի վեր գեղարվեստի ուսումնարանը հայտնի դարձավ Մեցովոյի պոլիտեխնիկական ինստիտուտ անվանումով։ 1887 թվականին ինստիտուտը բաժանվեց տեխնիկական բնագավառի երեք ֆակուլտետների՝ կառուցողաշինական, ճարտարապետական և ինժեներական։
1917 թվականին ինստիտուտը վերակազմավորվեց Հունաստանի խորհրդարանի կողմից ընդունված հատուկ օրենքով։ Հունաստանում «Սև գնդապետներ»-ի դիկտատուրայի տապալումը նոր հաջողությունների սկիզբ հանդիսացավ համալսարանի համար։ Սակայն նույն թվականին համալսարանի ուսանողները ապստամբել են և Հունաստանի ոստիկանությունը ստիպված է եղել միջամտել։ Արդյունքում զոհվել են 28 ուսանողներ։
Ծանոթագրություններ
Կատեգորիա:Հունաստանի համալսարաններ
Ճշմարտության բերան
«Ճշմարտության բերան» (Bocca della Verità), մարմարյա շրջանաձև անտիկ սալաքար Տրիտոնի (կամ ջրերի աստված Օվկիանոսի) պատկերով։ Թվագրվում է մեր թվարկության 1-ին դարին։ 17-րդ դարից ի վեր գտնվում է Հռոմի Սանտա Մարիա ին Կոսմեդին բազիլիկում։
Նկարագրություն
Սալաքարի կիրառության նպատակի վերաբերյալ պատմաբանների կարծիքները հստակ չեն։ Հնարավոր է, որ այն ծառայել է որպես ծածկ մոտակայքում գտնվող Հերկուլես Վիկտորի տաճարի կոյուղու համար։ Վարկած կա, որ խոշոր եղջերավոր անասունների վաճառականներն այն օգտագործել են անասունների արյունը Հերկուլես աստծուն զոհաբերելու համար։ Հնարավոր է նաև, որ այն եղել է շատրվանի մաս։
13-րդ դարում հավանաբար սկավառակը հանվել է տաճարից և տեղափոխվել Սանտա Մարիա ին Կոսմեդին եկեղեցու պատի դիմաց։ 17-րդ դարում այն վերջնականապես տեղափոխվել է իր ներկայիս վայրը ։
Միջնադարում բերանը ծառայել է որպես յուրահատուկ ստի դետեկտոր․ եթե ստախոսը ձեռքը մտցներ այդ բերանի մեջ, ապա այն կկծեր։
Արվեստի մեջ
Հոլանդացի գրող Ռինդեր Կրոմհաութի «Het geheim van de afgebeten vingers» ստեղծագործության մեջ Սանտա Մարիա դելա Կոնչեցիոնեում ապրող կմախքը կտրում է ստախոս երեխաների մատները ։ Արվեստի մեջ կան «Ճշմարտության բերան»-ին նվիրված բազմաթիվ աշխատանքներ։ Ամբողջական չափի մի նմուշ գտնվում է Կալիֆոռնիայի Ալտա Վիստա այգում։ Քանդակագործ Ժյուլ Բլանչարդի՝ Լյուքսեմբուրգյան այգում տեղակայված քանդակը պատկերում է կնոջ, ով ձեռքը մտցրել է քանդակի բերանը։
«Ճշմարտության բերան»-ը ներառվել է նաև եվրոպական արվեստի թեմատիկայում։ Գերմանացի նկարիչ Լուկաս Կրանախ Ավագը Վերածննդի դարաշրջանում ստեղծել է երկու նկար, որտեղ կինը շրջապատողների հայացքների ներքո ձեռքը մտցրել է առյուծի արձանի բերանը։ Սուբյեկտը նկարել է Ալբրեխտ Ալթդորֆերը, իսկ փայտյա փորագրությունը պատրաստել է Լուկաս Լեյդենցին ։
«Ճշմարտության բերան»-ը երևում է նաև Տոկիո Հուլի անիմեի չորրորդ տեսարանում, որտեղ գլխավոր հերոսը փորձում է պաշտպանվել մարդակերներից։
Արտաքին հղումներ
Կատեգորիա:Հռոմի տեսարժան վայրեր
Հոկտեմբերի 7
Հոկտեմբերի 7, տարվա 280-րդ (նահանջ տարիներին՝ 281-րդ) օրն է։
Զորյանոե (գյուղ, Մարյինի շրջան)
Զորյանոե (Зоряне), գյուղ Ուկրաինայի Դոնեցկի մարզի Մարյինի շրջանում։
2001 թվականի տվյալներով Զորյանոե գյուղում բնակվում էր 939 մարդ։
Արտաքին հղումներ
Կատեգորիա:Ուկրաինայի Դոնեցկի մարզի Մարյինի շրջանի բնակավայրեր Կատեգորիա:Ուկրաինայի գյուղեր
Կապի հաղորդման ուղի
Կանալ կապի, կանալ հաղորդման, տեխնիկական սարքեր և ֆիզիկական միջավայր, որտեղ ազդանշանները տարածվում են հաղորդչից (ինֆորմացիայի աղբյուրից) դեպի ընդունիչ (ինֆորմացիա ստացողը)։ Ըստ հաղորդվող ինֆորմացիայի տեսակի լինում է հեռագրական, հեռախոսային, ռադիոհաղորդման, հեռուստա-մեխանիկական և այլն, ըստ կապի գծերի կամ հաղորդման գծերի տիպի՝ հաղորդալարային, ռադիո, ռադիո-ռելեային և այլն։
Կատեգորիա:Կապ Կատեգորիա:Հեռուստատեսային տերմինաբանություն Կատեգորիա:Ինֆորմացիայի տեսություն
Ղարալուջախ
Ղարալուջախ, գյուղ Արևելյան Հայաստանի Ելիզավետպոլի նահանգի Ելիզավետպոլի գավառում ։
Բնակչություն
1907-1908 թվականներին գյուղն ունեցել է 174 հայ բնակիչ ։
Պատմամշակութային կառույցներ
Գյուղն ուներ քարակոփ հայկական եկեղեցի ։
Ծանոթագրություններ
Կատեգորիա:Արևելյան Հայաստանի գյուղեր
Ճապոնական շպից
Ճապոնական շպից, փոքր կամ միջին չափի շպից ցեղատեսակի շուն։ Ամբողջ աշխարհում շպից ցեղատեսակի համար կան իդեալական չափի վերաբերյալ տարբեր չափանիշներ, բայց դրանք միշտ ավելի մեծ չափի են, քան իրենց փոքր տեսակները ՝ օրինակ Պոմերանյան շպիցը։ Նրանք բուծվել են Ճապոնիայում 1920-1930-ական թվականներին ՝ համատեղ բուծելով Պոմերանյան շների մի շարք այլ ցեղատեսակներ։ Չնայած նոր ցեղատեսակ լինելուն, նրանք մեծ ճանաչելիություն են վայելում ի շնորհիվ իրենց լավ խառնվածքի և այլ դրական հատկությունների շնորհիվ։ նրանք նաև հայտնի են որպես «խելացի շներ»։
Ճապոնական շպիցը փոքր շուն է, մոտ 33 սմ (13 դյույմ) փոքր-ինչ քառակուսի մարմնով, խորը կրծքավանդակով և շատ խիտ, մաքուր սպիտակ մորթիով։ Մորթին բաղկացած է արտաքին և ներքին շերտից։ Շան պարանոցին կա ավելի երկար մորթու շերտ։ Ճապոնական շպիցը ունի սրածայր դունչ, փոքր, եռանկյունաձև, դուրս ցցված ականջներ, պոչը երկար է, խիտ ծածկված երկար մազերով, կլորավուն տեսքով։ Սպիտակ մորթին հակադրվում է ոտքերի սև եղունգներին, սև քթին և մուգ աչքերին։ ։ Խոշոր օվալաձև աչքերը մուգ են՝ սպիտակ թարթիչներով, իսկ քիթը, շրթունքները և աչքերի եզրագծերը սև են, մռութը՝ սեպաձև ։
Ճապոնական շպիցը ընդհանուր նմանություններ ունի Պոմերանյան սպիտակ շպիցի, Սամոյեդի և Ամերիկյան էսկիմոսի հետ։
Չափերի նկարագրություն
Տվյալ տեսակի իդեալական չափի նկարագրությունը տատանվում է։ Ճապոնիայում արու շների համար իդեալական չափը նկարագրվում է որպես 30-38 սմ, էգ շները մի փոքր ավելի փոքր են. (ճապոնական ստանդարտը հրապարակվել է շների միջազգային ֆեդերացիայի կողմից շների միջազգային մրցումների համար) ։ Ըստ Մեծ Բրիտանիայի կինոլոգների ակումբի Ճապոնական արու շպիցի չափը 34-37 սմ է (13,5–14,5 դյույմ), իսկ էգերինը ՝ 30-34 սմ (12-13,5 դյույմ), նույն տվյալն է ներկայացվում Ավստրալիական ազգային կինոլոգների խորհրդի կողմից ։ Ըստ Նոր Զելանդիայի բուծարանների ակումբի՝ իդեալական չափը 30-40 սմ է (12-16 դյույմ) արու շների համար, 25-35 սմ (10-14 դյույմ) էգ շների համար։ Կանադայի կինոլոգիայի ակումբը նշում է, որ շների չափը 12 դյույմ է (30 սմ), էգ շները մի փոքր ավելի փոքր են, իսկ ԱՄՆ-ի կինոլոգների ակումբը նկարագրում է իդեալական չափը որպես 12-15 դյույմ (30,5-38,1 սմ) էգ շների համար։ Փոքր բուծարանների ակումբները և այլ կազմակերպություններ կարող են օգտագործել այս իդեալական չափերից որևէ մեկը կամ ստեղծել իրենց սեփականը։ Ճապոնական շպիցները, ընդհանուր առմամբ, համարվում են ավելի մեծ, քան իրենց ցեղակից Պոմերանյան շպիցը:
Պատմություն
1920-1930-ական թվականներին Ճապոնիայում ստեղծել են ճապոնական շպից՝ խաչասերելով մի շարք այլ շպից ցեղատեսակներ ։ Բուծողները սկսել են գերմանական շպիցերից, որոնք ի սկզբանե բերվել են Ճապոնիա հյուսիսարևելյան Չինաստանից, որոնք առաջին անգամ ցուցադրվել են Տոկիոյի շների ցուցահանդեսում 1921 թվականին :։ 1925-1936 թվականներին ամբողջ աշխարհից ներմուծվել են փոքր սպիտակ շպիցի տարբեր ցեղատեսակներ և խաչվել նոր ստեղծվող տեսակի հետ՝ կատարելագործված ցեղատեսակ ստեղծելու նպատակով ։։  Ցեղատեսակի վերջնական ստանդարտի մասին գրվել է Երկրորդ համաշխարհային պատերազմից հետո և ընդունվել Ճապոնական կինոլոգների ակումբի կողմից ։ Այս ցեղատեսակը ճանաչելիություն ձեռք բերեց Ճապոնիայում 1950-ականներին, իսկ 1950-ականների սկզբին արտահանվեց Շվեդիա։ Այնտեղից ցեղատեսակը տեղափոխվեց Անգլիա, և կինոլոգների ակումբը 1977 թվականին ճանաչեց Ճապոնական շպիցին որպես նոր տեսակ ։ Ճապոնական շպիցը տարածվել է ամբողջ աշխարհում, ներառյալ Հնդկաստան, Ավստրալիա և Միացյալ Նահանգներ, և ճանաչված է անգլախոս աշխարհի խոշոր բուծարանների ակումբների մեծամասնության կողմից ։
Առողջություն
Ճապոնական շպիցը առողջ ցեղատեսակ է՝ շատ քիչ գենետիկական խնդիրներով։ Նրա առողջության հիմնական խնդիրը պաթելլայի տեղաշարժի զարգացումն է, երբ ծնկապնակը դուրս է գալիս իր նորմալ դիրքից՝ հանգեցնելով ծնկի վնասվածքի։ Նրանց մոտ հաճախակի հանդիպող երևույթ է քթի հոսքը, որն առաջանում է ալերգիայի կամ սթրեսի պատճառով ։
Կյանքի տևողություն
Կյանքի տևողությունն է 10-16 տարի ։ Նրանք դասվում են ամենաերկարակյաց շների շարքին ։
Խառնվածք
Այս տեսակի շները ակտիվ են, նախաձեռնող, նվիրված և հնարամիտ ։ Ճապոնական շպիցը հայտնի է իր քաջությամբ, նվիրվածությամբ և ընկերասիրությամբ, ինչը նրանց դարձնում է հիանալի պահապան շներ և իդեալական ուղեկիցներ տարեցների և փոքր երեխաների համար։ Նրանց մեծ մասը լավ պահապան շներ են, չնայած իրենց փոքր չափսին,նրանք հակված են հաչելու՝ նախազգուշացնելով անծանոթ մարդկանց մոտենալու մասին ։ Ճապոնական շպիցը հիմնականում ուղեկից շուն է, և նա գնահատում է մարդկային շփումն ու ուշադրությունը ՝ նախընտրելով լինել ընտանիքի անդամ։ Նրանք հայտնի են որպես շատ նվիրված շներ։ Նրանք սիրում են ակտիվ լինել և սիրում են դրսում լինել։ Խելացի են, խաղասեր, զգոն և հնազանդ, սիրում են երեխաներին ։
Խնամք
Ճապոնական շպիցը դիմանում է ցուրտ եղանակին, բայց քանի որ այն բուծվել է որպես տնային շան տեսակ, նախընտրում է տանը ապրել ։ Չնայած նրանք կարող են ապրել բնակարաններում, նրանք պետք է ժամանակ անցկացնեն դրսում՝ առանց կապանքների, անվտանգ միջավայրում։
Գրումինգ
Նրանց մորթու մակերեսից կեղտը մաքրվում է։ Այնուամենայնիվ, այս ցեղատեսակի հաստ մորթին պահանջում է պարբերաբար խնամք ։
Արտաքին հղումներ
Կատեգորիա:Վիքիպեդիա:ՈՒՎ 2023-ի հոդվածներ
(541) Դեբորա
(541) Դեբորա (Deborah), աստերոիդ աստերոիդների հիմնական գոտում։ Հայտնաբերվել է 1904 թվականի օգոստոսի 4-ին Մաքս Վոլֆի կողմից Հայդելբերգում ։
Արտաքին հղումներ
Կատեգորիա:1904 թվականին հայտնաբերված աստղագիտական մարմիններ Կատեգորիա:Մաքս Վոլֆի կողմից հայտնաբերված աստերոիդներ Կատեգորիա:Աստերոիդների հիմնական գոտու աստերոիդներ
Տուրնեէլվեն
Տուրնեէլվեն (Տուրնե-էլեվ, Տուրնեէլվ ։ Torne älv, в низовье Տորնիոնիոկի , Տօրնիո-Ըոկի ։ Tornionjoki), գետ Հյուսիսային Շվեդիայում և Ֆինլանդիայում, ջրավազանի մակերեսը 40,2 հզ.կմ², միջին ջրածախսը՝ 380 մ³/վրկ ։
Տուրնեէլվը սկիզբ է առնում Նորվեգիային սահմանակից Շվեդիայի Սկանդինավյան լեռներում գտնվող Տուրնետրեսկ լճից և Լապլանդյան սարահարթի միջով հոսում է հարավարևելյան ուղղությամբ մինչև Բոտնիկական ծովածոցը։ Իր մեջ ընդունելով Մունիոելվեն խոշորագույն վտակը՝ ձևավորում է Ֆինլանդիայի հետ սահմանը։
Գետի երկարությունը կազմում է 565 կմ (Մուոնիոելվենի ակունքից հաշված) ։ Վերին հոսանքներում ունի ջրվեժներ, սահանքներ և բազմաթիվ լճեր։ Սառչում է նոյեմբերից մինչև մայիս ամիսները։
Յունոսուանդոյի շրջանում ձևավորում է մեծությամբ երկրորդ բիֆուրկացիան Հարավային Ամերիկայում գտնվող Կասիկյարեից հետո։ Ջրի ավելի քան կեսը գնում է դեպի Տերենդէլվեն վտակը, որը Կալիկսելվեն է թափվում։
Գետը զբոսաշրջային գրավչություն ունի։ Գետաբերանին հարակից գտնվում է ծովային Տորնիո  (Ֆինլանդիա) և Խապարանդա (Շվեդիա) ծովային նավահանգիստները, որոնց միջև գցված է երկաթուղային կամուրջ։
Գետում կան արդյունաբերական ձկներ՝ սաղմոն (մինչև 43 կգ քաշով), խարիուս, կումժա ։
Գետի ափերին գտնվող հնագույն բնակավայրերն առաջացել են մ.թ. 5-6 հազար տարի առաջ ։
Ծանոթագրություններ
Կատեգորիա:Շվեդիայի գետեր Կատեգորիա:Ֆինլանդիայի գետեր Կատեգորիա:Սահմանային գետեր
Բեպ Վան Կլավերեն
Լամբերտյուս (Բեպ) Ստենխորստ (նիդերլ․ Lambertus Steenhorst, հետագայում իր ազգանունը փոխած Վան Կլավերենի (նիդերլ․ van Klaveren, ), հոլանդացի բռնցքամարտիկ էր, 1928 թվականի օլիմպիական չեմպիոն։
Կենսագրություն
Ծնվել է 1907 թվականին Ռոտերդամում։ Նա պանդոկապետի աղջկա ոչ օրինական որդին էր ՝ Ստենխորստ ազգանունով։ 1916 թվականին իր մայրը ամուսնացավ Պիտեր Վան Կլավերենի հետ և Բեպը վերցնում է խորթ հոր ազգանունը։ Նա սկսել է զբաղվել բռնցքամարտով 16 տարեկանից, իսկ 1926-1929 թթ․ ամեն տարի դառնում էր Նիդերլանդների չեմպիոն։ 1928 թվականին ստանում է ոսկե մեդալ Ամստերդամի օլիմպիական խաղերում, ինչից հետո նրան իր հարազատ բնակավայր Ռոտերդամում դիմավորում են հերոսի նման և ներկայացնում են թագուհուն և իր ամուսնուն
1929 թվականին դառնում է իր գործի վարպետ։ 1931 թվականին ստացավ Եվրոպայի չեմպիոնի տիտղոս՝ թեթև քաշայինների կարգում։ 1935 թվականին ամուսնանում է, բայց արդյունքում կորցնում է իր ամբողջ խնայողությունը, և իր կնոջը ծեծելուց հետո, 1 տարով բանտ է ընկնում։ Բանտից դուրս գալուց հետո նա ստիպված էր սկսել նոր կյանք։ 1935 թվականին նորից ստանում է Եվրոպայի չեմպիոնի տիտղոս, սակայն արդեն միջին քաշայինների կարգում ։
Երկրորդ Համաշխարհային պատերազմից հետո մեկնում է ԱՄՆ, ծառայում նիդերլանդական բանակի ռազմաբեմում։ Շուտով վերադառնում է սպորտի ասպարեզ և դառնում է Նիդերլանդների չեմպիոն ՝ միջին քաշայինների կարգում։ Ավստրալիացի բուժքրոջ հետ ամուսնանալուց հետո, տեղափոխվում է Ավստրալիա, աշխատում ֆիզկուլտուրայի ուսուցիչ և դոկեր։ 41 տարեկանում մեկնում է հանգստանալու Ռոտերդամ, սակայն հանգիստը ժամանակավոր էր։ 47 տարեկանում նա նորից մտնում է ռինգ, հաղթում մի քանի մենամարտերում և նույնիսկ հավակնում է Եվրոպայի չեմպիոնի կոչմանը։
Բեպ Վան Կլավերենը մահացավ 1992 թվականին։ Մահից հետո իր պատվին կառուցեցին հուշարձան Ռոտերդամում, իսկ 1993 թվականից ամեն տարի անցկացվում էր բռնցքամարտիկների մրցույթ ՝ նույնպես իր պատվին։
Արտաքին հղումներ
Կատեգորիա:Հոլանդացի բռնցքամարտիկներ
.ag
.ag, Անտիգուա և Բարբուդայի վերին մակարդակի ազգային դոմենն է։ Երկրորդ և երրորդ մակարդակի .ag, co.ag, .com.ag, .nom.ag, .net.ag, .org.ag, .edu.ag, .gov.ag, դոմեններում գրանցումը հասանելի է ֆիզիկական անձանց և Իրավաբանական անձանց, ազգաբնակչության և Անտիգուա ու Բարբուդայում չգրանցված անձանց։ Դոմենը կարող է ներկայացնել Անտիգուա-Բարբուդան որպես պետություն, կարող է օգտագործվել Գերմանիայի, Ավստրիայի, Շվեյցարիայի կազմակերպությունների սեփականության ձևերը ներկայացնող, գյուղատնտեսական ձեռնարկությունների և  կազմակերպությունների, ինչպես նաև այլ բիզնես կազմակերպությունների դոմենները։ Իրավաբանական և ֆիզիկական անձանց գրանցման համար հասանելի են երկրորդ և երրորդ մակարդակի դոմենները։ Ղեկավարվում է Nic AG — 🇦🇬. ընկերությունների կողմից։
Դոմեյն անունների վերաբերյալ վեճերի առաջացումը կարգավորվում է ICANN- ի կողմից ընդունված կանոններով (Ինտերնետային կորպորացիայի համար նշանակված անուններ և թվեր) ։
Ազգային բարձր մակարդակի դոմենը` AG- ն, օգտագործվում է որպես բարձր մակարդակի տիրույթ` ISO 3166- ի (ISO 3166-1, ISO 3166-2, ISO 3166-2: AG) վարչատարածքային հարթակում, որպես Alpha2 կոդ, որն իրականացնում է  Անտիգուա և Բարբուդայի ադմինիստրատիվ - տարածքային բաժանումը ։
Պահուստային անուններ
Պահուստային տիրույթի անունները, ցուցակները 2007 թ. Մայիսի 28-ի դրությամբ ։
Մեյնարդ Ջեյմս Քինան
Մեյնարդ Ջեյմս Քինան (Maynard James Keenan, անվան սկզբնատառեր՝ MJK), ի ծնե՝ Ջեյմս Հերբերտ Քինան (James Herbert Keenan, ), ամերիկացի երաժիշտ բազմագործիքավորող, երաժշտական պրոդյուսեր և գինեգործ։ Առավել հայտնի է որպես Tool պրոգրեսիվ մետալ խմբի վոկալիստ, որը հիմնադրել 1990 թվականին Ադամ Ջոնսի հետ համատեղ։ Քինանը համարվում է նաև A Perfect Circle և Puscifer խմբերի անդամ։
.ag
1 մակարդակի դոմեններ
.ag դոմենային տիրույթում առաջին մակարդակի դոմենների աղյուսակ, օգտագործման պայմաններ, կարգավորումներ, օգտվողներ
Մեյնարդ Ջեյմս Քինան
Իր երաժշտական գործունեությունից բացի, նաև համբավ է ձեռք բերել որպես բեմական դերասան և գինեգործ․ Քինանն ունի խաղողի այգի և գինու գործարան։
.ag
2 մակարդակի դոմեններ
Таблица доменов первого уровня доменной зоны .ag, условия использования, регламентированные пользователи, категории доменов.
Մեյնարդ Ջեյմս Քինան
Վաղ տարիներ
Ջեյմս Հերբերտ Քինանը Մայքլ Լորեն Քինանի և Ջուդիտ Մերի Քինանի  ընտանիքի միակ երեխան է  ։ 1968 թվականին՝ ամուսնալուծությունից հետո, հայրը տեղափոխվում է Սքոթվիլ (Միչիգան նահանգի Մեյսոն շրջան), և հաջորդ 12 տարիների ընթացքում հազվադեպ է հանդիպում որդուն։ Մայրը կրկին ամուսնանում է։ Խնամատար ընտանիքում Մեյնարդը հայտնվում է «անհանդուրժող և անկանոն միջավայրում», որը ճնշող ազդեցություն է ունենում ստեղծագործական ունակությունների վրա ։
.ag
Լրացուցիչ
Դոմենային անվանման արժեքը (ԱՄՆ դոլլարով) ՝
Մեյնարդ Ջեյմս Քինան
Վաղ տարիներ
1976 թվականինն Քինանի մայրը, որն այդ ժամանակ 11 տարեկան էր, ուղեղային անևրիզմի պատճառով կաթվածահար է լինում․ Մի պահ, որը հետագայում ոգեշնչում է ծառայում երաժշտի մի քանի ստեղծագործությունների համար (Tool «Jimmy» և «Wings for Marie», և A Perfect Circle «Judith»)» ։ Մի քանի տարի անց մայրը համոզում է Քինանին ապրել իր հայրիկի հետ՝ Սքոթվիլում։ Քինանը սա համարում է «իր կայացրած լավագույն որոշումը» ։ 1982 թվականին Քինանն ավարտում է Սքոթվիլ քաղաքի կենտրոնական ավագ դպրոցը, որտեղ հանդես է եկել նաև ըմբշամարտի հավաքականում։ Մայքլ Քինանը թիմի մարզիչներից մեկն էր. որդու դպրոցն ավարտելուց հետո նա հեռացավ մարզչի գործունեությունից ։
.ag
Արտաքին հղումներ
ag
Մեյնարդ Ջեյմս Քինան
Վաղ տարիներ
Ավագ դպրոցն ավարտելուց հետո Մեյնարդը անցնում է զինվորական ծառայության, և երեք տարի անց է կացնում բանակում։ Հրաժարվելով զինվորական գործունեությունից, նա ուսումնասիրում է մշակույթ և արվեստ, և զբաղվում է կենդանիների խանութների ներքին ձևավորմամբ։ Իր ազատ ժամանակ նա երգում էր «The Anachronistic Dynasty» և «TexA.N.S» խմբերում։ Հետագայում ծանոթանում է Tool խմբի ապագա անդամների հետ, որոնք 1990 թվականին հայտարարում են խմբի գոյության մասին։ Իսկ 1999 թվականին Լոս Անջելեսում տեղի է ունենևմ A Perfect Circle–ի առաջին համերգը։
Սկավառակագրություն
TexA.N.S.
Children of the Anachronistic Dynasty
Tool
A Perfect Circle
Puscifer
Ծանոթագրություններ
Կատեգորիա:Ամերիկացի ռոք երգիչներ Կատեգորիա:Ալտերնատիվ մետալ երաժիշտներ Կատեգորիա:Ամերիկացի երգիչներ Կատեգորիա:Ամերիկացի ռոք կիթառահարներ Կատեգորիա:Ամերիկացի երաժիշտներ Կատեգորիա:Ամերիկացիներ իռլանդական ծագմամբ Կատեգորիա:Ամերիկացի երաժշտական պրոդյուսերներ Կատեգորիա:Ամերիկացի կոմպոզիտորներ
Ռոբերտ Ռոժդեստվենսկի
Ռոբերտ Ռոժդեստվենսկի (ծննդյան անունը՝ Ռոբերտ Ստանիսլավի Պետկևիչ Роберт Станиславович Петкевич, 20 հունիսի, 1932, Կոսիխա, Ռուսաստան — 19 օգոստոսի, 1994, Մոսկվա), ռուս խորհրդային բանաստեղծ, ԽՍՀՄ պետական մրցանակի դափնեկիր։
Կենսագրություն
Անունն ստացել է խորհրդային պետական պաշտոնյա, հեղափոխական Ռոբերտ Էյհեի պատվին։
Հայրը՝ Ստանիսլավ Նիկոդիմի Պետկևիչը, ազգությամբ լեհ էր, աշխատել է ՌՍՖՍՀ ներքին գործերի կոմիսարիատում։ Մայրը՝ Վերա Ֆյոդորովան (1913—2001), մինչ պատերազմը աշխատել է որպես գյուղական տարրական դպրոցի տնօրեն և միաժամանակ սովորել է բժշկական ինստիտուտում։ Ռոբերտի ծնողներն ամուսնալուծվել են, երբ նա հինգ տարեկան էր։ Հայրը 1941 թ. զորևակոչվել է բանակ և զոհվել Լատվիայում 1945 թ. փետրվարի 22-ին ։
1934 թ-ից Ռոբերտը տատի ու ծնողների հետ ապրում էր Օմսկում։ Ռազմաճակատ է մեկնում նաև Ռոբերտի մայրը և Ռոբերտը մնում է տատի՝ Նադեժդա Ֆյոդորովայի հետ։ Ռոբերտի՝ տպագրված առաջին երկը «С винтовкой мой папа уходит в поход…» («Омская правда», 8 հուլիսի 1941 թ.) բանաստեղծությունն է։
1943 թ. սովորել է ռազմա-երաժշտական դպրոցում։ Տատը մահանում է 1943 թ. ապրիլին, Ռոբերտը մինչ 1944 թ. ապրում է մորաքրոջ հետ ։ Հետագայում մայրը որոշում է որդուն տանել է իր մոտ՝ ներկայացնելով որպես «գնդի որդի»։ Սակայն ճանապարհին՝ Մոսկվայում, փոխում է միտքն ու որդուն հանձնում Դանիլովյան մանկատուն։
1945 Վերա Պավլովնան ամուսնանում է Իվան Ռոժդեստվենսկու (1899—1976) հետ, ով նրա հետ նույն գնդում էր ծառայում։ Ռոբերտին տալիս են խորթ հոր անունն ու ազգանունը և տանում իրենց մոտ՝ Քյոնիգսբերգ։ Պատերազմի ավարտից հետո Ռոբերտը տեղափոխվում է Լենինգրադ, իսկ 1948 թ. մեկնում է Պետրոզավոդսկ։
1950 թ. «На рубеже» (Պետրոզավոդսկ) ամսագրում տպագրվում են Ռոժդեստվենսկու բանաստեղծություններից։ Նույն թվականին նա փորձում է ընդունվել Մ. Գորկու անվան գրականության ինստիտուտ, սակայն անհաջողություն է կրում։ Պետրոզավոդսկի պետական ինստիտուտի պատմա-բանասիրական բաժնում մեկ տարի սովորելուց հետո՝ 1951 թ., ընդունվում է Գրականության ինստիտուտ և տեղափոխվում Մոսկվա։
Ինստիտուտում սովորելու տարիներին լույս են տեսնում բանաստեղծությունների «Флаги весны» (1955) ու «Испытание» (1956) ժողովածուները, տպագրվում է «Моя любовь» (1955) պոեմը։ 1955 թ. Ռոժդեստվենսկին պրակտիկան անցկացնում էր Ալթայում, որտեղ ծանոթանում է այդ ժամանակ դեռ կոնսերվատորիայում սովորող Ալեքսանդր Ֆլյարկովսկու հետ. վերջինիս հետ միասին Ռոժդեստվենսկին գրում է իր առաջին երգը՝ «Твоё окно»։ 1972 թ. Ռոժդեստվենսկին ստանում է լենինյան կոմերիտմիությանի մրցանակ, իսկ 1979 թ. դառնում է ԽՍՀՄ պետական մրցանակի դափնեկիր։
Ռոբերտ Ռոժդեստվենսկին մահացել է Մոսկվայում 1994 թ. օգոստոսի 19-ին ինֆարկտից։
1997 թ. Ռոբերտ Ռոժդեստվենսկու անունով է կոչվել № 5360 փոքրիկ մոլորակը։
Արտաքին հղումներ
Կատեգորիա:Ռուս բանաստեղծներ Կատեգորիա:ԽՍՀՄ Պետական մրցանակի դափնեկիրներ Կատեգորիա:Աշխատանքային կարմիր դրոշի շքանշանի ասպետներ Կատեգորիա:20-րդ դարի բանաստեղծներ Կատեգորիա:Մաքսիմ Գորկու անվան գրականության ինստիտուտի շրջանավարտներ Կատեգորիա:Պերեդելկինոյի գերեզմանատանը թաղվածներ Կատեգորիա:Ռուս թարգմանիչներ Կատեգորիա:Խորհրդային բանաստեղծներ Կատեգորիա:Խորհրդային թարգմանիչներ Կատեգորիա:Սրտամկանի ինֆարկտից մահացածներ Կատեգորիա:Բանաստեղծներ այբբենական կարգով
Սիուդադ Լոպես Մատեոս
Սիուդադ Լոպես Մատեոս (Ciudad López Mateos, հիմնականում կոչվում է «Ատիզապան»), քաղաք Մեքսիկայի Մեքսիկայի նահանգում, Ատիզապան դե Սարագոսա քաղաքապետարանի քաղաքային նստավայրը։ Քաղաքը նախկինում կոչվել է Սան Ֆրանսիսկո Ատիզապան, բայց պաշտոնական անունը փոխվել է Ադոլֆո Լոպես Մատեոսի անունով, որը ծնվել էր այդ քաղաքում։ Քաղաքը հիմնականում հայտնի է որպես Ատիզապան։ Ըստ 2010 թվականի վիճակագրության՝ քաղաքում ապրում է 489,160 բնակիչ ։ Այն նահանգում յոթերորդ ամենամեծ քաղաքն է, ներառում է Զոնա Էսմերալդայի բարձրակարգ թաղամասը ։
Սա Մեքսիկայի նախագահ Ադոլֆո Լոպես Մատեոսի հայրենի տունն էր, դամբարանը կառուցվել է Ատիզապան դե Սարագոսայում նրանից մնացած մասունքների համար։
Աշխարհագրություն
Երեք գետերը ունեն իրենց ջրի հոսաքի մուտքը Ատիազապանի միջով՝ Տլալնեպատլա գետը, Սան Խավիեր գետը և Մորիտաս գետը, նրանք բոլորը գտնվում են քաղաքապետարանի հյուսիսում։ Ալտազապանի ներսում՝ Նաուկալպանի հետ սահմանին մոտ, գտնվում է Մադին Դամը, որը Մեխիկոյի հյուսիս արևմտյան հատվածին ապահովում է ջրով։ Նաև, շատ գետահոսքեր ունեն իրենց ջրի հոսքի մուտքը դեպի Ատիզապան, ինչպիսիք են «Լա բոլսան», «Լա հերադուրան», «Էլ Տեկոխոտեն» և «Էլ Խինտեն»։ Դրա հիմնական բարձրադիր կետերն են Բիզնագա Հիլը, Ատլակո հիլ լա Կոնդեսան և Գրանդե Հիլը։
Տրանսպորտ
Չնայած Մեխիկոյի ոչ մի հիմնական տրասպորտային միջոց չունի կանգառներ Ատիզապանում, շատ ավտոբուսների գծեր հատում են Ատիզապանը, և հիմնակում գնում են դեպի Մեխիկոյի հյուսիսային, կենտրոնական և հարավարևմտյան մասեր։
20-րդ դարի սկզբում սկզբում, գնացքի գիծը, որը կոչվում էր «Մոնտեալտո» վերջանում էր Ատիզապանում։
Օդանավակայան կա Ատիզապանի հյուսիսում, որը Ատիզապանը կապում է Տոլուկա Մեխիկո
նահանգի մայրաքաղաքի, Ինտերլոմասի,Սանտա Ֆեի և Հերադուրա Բորոուզի և Մեխիկո Կերետարոյի մայրուղու հետ։
Վերջերս «Վիադուկտո Բիսենտենարիո»-ն միացրել է մայրուղի Մեխիկոյի ներքին հատվածին։ Ծրագիրը ստեղծվել էր Մեխիկոյի անկախության երկհարյուրամյակը նշելու համար։
Կրթություն
Էսկուելա Սիերա Նեվադայի կամպուսը, որը ծառայում է, որպես նախադպրոցական և տարրական դպրոց, Ատիզապանում է ։
Հարավի Գրին Հիլլս Դպրոցը նույնպես Անտիսապանում է ։
Աղբյուրներ
Կատեգորիա:Մեքսիկայի քաղաքներ Կատեգորիա:Քաղաքներ Կատեգորիա:Հյուսիսային Ամերիկայի բնակավայրեր Կատեգորիա:Վիքիպեդիա:ՈՒՎ 2023-ի հոդվածներ
.se
.se, Շվեդիայի վերին մակարդակի ազգային դոմենն է։
Արտաքին հղումներ
se
Մեծ անկում
'''Մեծ անկում. ինչպես են քայքայվում ինստիտուտներն ու կործանվում տնտեսությունները''' (The Great Degeneration: How Institutions Decay and Economies Die), բրիտանացի պատմաբան Նիլ Ֆերգյուսոնի գիրքը, որն առաջին անգամ հրատարակվել է 2013 թվականին։ Գրքում հեղինակը պնդում է, որ Երկրորդ համաշխարհային պատերազմի ավարտից հետո, Արևմտյան Եվրոպայի և Հյուսիսային Ամերիկայի տնտեսական և քաղաքական գերակայությունն արագորեն մարում է։ Նա այն կարծիքին է, որ Արևմուտքն անկում է ապրում ։
Արփայի կամուրջ
Արփայի կամուրջ, եռակամար կամուրջ Հայաստանի Վայոց Ձորի մարզոււմ, Արաքսի ձախակողմյան վտակ Արփայի վրա, այժմյան Արենի գյուղի հյուսիս-արևելյան մասում, հէկ-ի մոտ։ Ստեփանոս Օրբելյանի վկայությամբ կառուցել է Նորավանքի առաջնորդ Սարգիս եպիսկոպոսը (1265-1287 թվականներին)՝ Տարսաիճ Օրբելյան իշխանի կարգադրությամբ  ։
Մեծ անկում
Ֆերգյուսոնի պնդմամբ՝ «ինստիտուցիոնալ հիվանդությունն» է, որ սպառնում է Արևմուտքի 500-ամյա զարգացմանը ։ Financial Times-ի գրաքննադատ Սեմյուել Բրիտանը նշել է, որ գիրքն ապահովում է «ինֆորմատիվ և հաճելի ընթերցանություն» ։
Ամերիկայի Միացյալ Նահանգների դրոշ
Նկարագրություն
ԱՄՆ-ի ֆեդերատիվ կառուցվածքն արտահայտված է երկրի պետական դրոշի վրա։ Դրոշի վերին ձախ անկյունում պատկերված է սպիտակ հնգաթև աստղերով ուղղանկյունին, աստղերի թիվը համապատասխանում է ԱՄՆ նահանգների թվին․ այն պարբերաբար փոփոխվում է. 50-րդ աստղը դրոշի վրա է ավելացվել 1959-ին, Հավայան կղզիներին նահանգի կարգավիճակ տալուց հետո։ Այդ դրոշը ուժի մեջ է մտել 1960 թվականի հուլիսի 4-ին։ Դրոշի հորիզոնական յոթ կարմիր և վեց սպիտակ շերտերը խորհրդանշում են անկախ պետություն ձևավորած բրիտանական տասներեք գաղութները (Դելավեր, Փենսիլվանիա, Նյու Ջերսի, Ջորջիա, Կոնեկտիկուտ, Մասաչուսեթս, Մերիլենդ, Հարավային Կարոլինա, Հյուսիսային Կարոլինա, Նյու Հեմփշիր, Վիրջինիա, Նյու Յորք, Ռոդ Այլենդ)։
Մեծ անկում
Գիրքը 2020 թվականին Newmag հրատարակչության կողմից թարգմանվել և լույս է տեսել հայերեն ։
Ամերիկայի Միացյալ Նահանգների դրոշ
Նկարագրություն
Վերին ձախ անկյունում՝ կապույտ դաշտում,պատկերված սպիտակ աստղերի քանակը համապատասխանում է նահանգների քանակին (ներկայումս դրանք հիսունն են)։
Մեծ անկում
Նկարագրություն
Գրքում հեղինակը փորձում է հասկանալ, թե ինչու են հարուստ երկրներն անկում ապրում։ Նրա կարծիքով՝ դրա նախանշաններն այսօր ամենուր են. տնտեսական աճի դանդաղում, կործանարար պարտքեր, աճող անհավասարություն, ծերացող բնակչություն, հակասոցիալական վարք։ Գրքում Նիլ Ֆերգյուսոնը առաջ է քաշում այն միտքը, որ արևմտյան ինստիտուտներ այսօր քայքայվում են։
Ֆերգյուսոնն այն կարծիքին է, որ արևմտյան ժողովրդավարությունն այսօր խզել է սերունդների միջև եղած համաձայնությունը, քանի որ հաջորդ սերունդներին մարդկությունը թողնում է պարտքի մեծ բեռ։ Ըստ նրա՝ շուկաների բնականոն զարգացումը խեղվում է չափազանց բարդ կարգավորումների պատճառով, եղած խնդիրները լուծելու փոխարեն դրանք ի հայտ են բերում նորերը։ Բացի այդ, Ֆերգյուսոնը պնդում է, որ իրավունքի գերակայությունը վերաճում է իրավաբանների գերիշխանության ու քաղաքացիական հասարակությունը դարձել է ոչ քաղաքացիական, մարդիկ էլ ծուլաբար ակնկալում են, որ իրենց բոլոր խնդիրները պետք է լուծի պետությունը։
Ամերիկայի Միացյալ Նահանգների դրոշ
Նկարագրություն
Կարմիրը նշանակում է դիմացկունություն, կապույտը՝ համառություն, արդարություն, զգոնություն, սպիտակը՝ անմեղություն և մաքրություն։
Մեծ անկում
Նկարագրություն
Արևմուտքի՝ երբեմնի գերիշխող քաղաքակրթության հետընթացը կանգնեցնելու համար Ֆերգյուսոնը զգուշացնում է՝ պետք է հերոսական առաջնորդություն և արմատական բարեփոխում ։
Ամերիկայի Միացյալ Նահանգների դրոշ
Դրոշի կառուցվածքը
Չափերի նշանակություններն են ՝
Աղբյուրներ
Կատեգորիա:Ազգային դրոշներ Կատեգորիա:ԱՄՆ-ի պետական խորհրդանիշեր
Մեծ անկում
Ծանոթագրություններ
Կատեգորիա:Newmag հրատարակչության գրքեր Կատեգորիա:Նիլ Ֆերգյուսոնի գրքեր
.de
.de, Գերմանիայի վերին մակարդակի ազգային դոմենն է։
Արտաքին հղումներ
de
Toppdomän
Քենիլվորթ (վեպ)
Քենիլվորթ (Kenilworth), Վալտեր Սքոթի 1821 թվականին լույս տեսած պատմական վեպը։
Նախապատմություն
Այս վեպի ստեղծման պատմությունը հիշատակվում է Վալտեր Սքոթի կենսագրությանը նվիրված Ջ. Գ. Լոքհարթի «Վալտեր Սքոթի կյանքը» (Life of Sir Walter Scott; 1837—1838) ուսումնասիրության մեջ։ Քանի, որ հեղինակն իր նախորդ «Աբբատ» վեպում անդրադարձել էր Մարի Ստյուարտի ճակատագրին, ապա գրողի հրատարակիչ Արչիբալդ Քոնստեբլը առաջարկեց նրան, որպեսզի հաջորդ վեպում նա անդրադառնա Մարի Ստյուարտի ոխերիմ քաղաքական թշնամի Եղիսաբեթ I թագուհու կենսագործունեությանը։ Հեղինակն համաձայնեց։ Նա իր այս վեպի իր առաջաբանում գրում է. Սակայն հեղինակը չընդունեց վեպը «Արմադա» անվանելու և նրա սյուժեն կառուցելու իսպանական ներխուժման իրադարձությունների շուրջ հրատարակչի ակնարկը։ Նա իր նոր պատմավեպում հիմնականում անդրադարձավ Էմի Ռոբսարթի՝ Եղիսաբեթ I-ի սիրեկանի՝ կոմս Ռոբերտ Դադլիի առաջին կնոջ ենթադրյալ սպանության պատմությանը։
Վալտեր Սքոթը վեպն ավարտել է 1820 թվականի դեկտեմբերին ։ Սկզբնապես նա ցանկանում էր վեպն անվանել «Քամնոր Հոլլ» ի պատիվ Քամնոր Հոլլ (Cumnor Hall) ամրոցի, սակայն նրա հրատարակիչն առաջարկեց այն անվանել Քենելվորթ ամրոցի անունով (Kenilworth), ինչին գրողը համաձայնվեց ։
Վեպի հաջողությունը
Վեպը ջերմ ընդունելություն գտավ գրական հասարակության կողմից։ The Edinburgh Review պարբերականը բարձր գնահատեց հեղինակի կերտած Եղիսաբեթ I-ի կերպարը, իսկ The Quarterly-ն այն բնորոշեց, որպես «վառ և հրաշալի» կերպար։ Սակայն The Quarterly և Gentleman’s Magazine պարբերականները քննադատեցին հեղինակին՝ վեպի ողբերգական ավարտի համար։ Ինչպես «Աբբատ» վեպից հետո Լոհլիվեն ամրոցը (Lochleven Castle), այնպես էլ Քենիլվորթ ամրոցը դարձավ զբոսաշրջիկների կողմից սիրված վայր ։
Իտալացի կոմպոզիտոր Գաետանո Դոնիցետին վեպի հիման վրա 1829 թվականին ստեղծել է «Քենիլվորթ ամրոցը» օպերան։
Ծանոթագրություններ
Կատեգորիա:Վալտեր Սքոթի ստեղծագործություններ Կատեգորիա:Պատմական վեպեր Կատեգորիա:1821 վեպեր Կատեգորիա:Վալտեր Սքոթի վեպեր Կատեգորիա:Հեռուստաշոուների հիմք ծառայած վեպեր Կատեգորիա:Անգլերեն գրքեր Կատեգորիա:Անգլերեն գրականություն
.fi
.fi, Ֆինլանդիայի վերին մակարդակի ազգային դոմենն է։
Արտաքին հղումներ
fi
Իսպանացի դիմանկարիչների անվանացանկ
Իսպանացի դիմանկարիչների ցանկը ընդգրկում է դիմապատկերի ժանրում աշխատած իսպանացի, նաև հրավիրված արտասահմանցի նկարիչներին, որոնք նկարել են իսպանական թագավորներին, կամ նրանց պատվերով։
Արտաքին հղումներ
Կատեգորիա:Իսպանացի նկարիչներ Կատեգորիա:Ցանկեր:Իսպանիա
Ղարադաղլա հայկական
Ղարադաղլա հայկական, գյուղ Արևելյան Հայաստանի Ելիզավետպոլի նահանգի Ելիզավետպոլի գավառում ։
Բնակչություն
1908 թվականին գյուղն ունեցել է 149 հայ բնակիչ ։
Ծանոթագրություններ
Կատեգորիա:Արևելյան Հայաստանի գյուղեր
Սանտ Անջելո ին Վադո
Համայնքի հովանավոր սուրբն է Սան Միչելե Արսանգելոն։
Արտաքին հղումներ
Կատեգորիա:Իտալիայի քաղաքներ
Հունաստանի կղզիների ցանկ
Ստորև ներկայացված է Հունաստանի առավել խոշոր և բնակելի կղզիների ցանկը։
Արտաքին հղումներ
Կատեգորիա:Հունաստանի կղզիներ
Անդան Էոզեր
Անդան Երվանդի Էոզեր, հայ բանաստեղծ, գրող։
Կենսագրություն
Ծնվել է Կ. Պոլսում։ Նախնական կրթությունը թաղային վարժարանում ստանալուց հետո սովորել է թուրքական պետական լիցեյում, ապա հետևել առևտրական բարձրագույն վարժարանի դասընթացներին։ 1949 թվականից սկսած գրել է հայերեն բանաստեղծություններ, որոնք տպագրվել են պոլսահայ մամուլում և տարեցույցներում («Հանդես մշակույթի», «Ս. Փրկիչ», «Մարմարա» և այլն)։ Բանաստեղծություններից մի քանիսը ամփոփել է «Ահա այսպես» ժողովածուում։ Գրել է «Սառնադարան» թուրքերեն պիեսը, որը բեմադրվել Կ. Պոլսում Թաղապետական թատրոնի կողմից ։ Արձակ գործերի ժողովածուների շատ պատմվածքներ երգիծական երանգով ներկայացնում են ժամանակակից մարդկային հարաբերությունները։
Ծանոթագրություններ
Կատեգորիա:Թուրքահայ բանաստեղծներ Կատեգորիա:Թուրքալեզու հայ դրամատուրգներ Կատեգորիա:Թուրքահայ արձակագիրներ
Իսլամական մշակույթի թանգարան
Իսլամական մշակույթի թանգարան (Ислам мәдәнияте музее), «Կազանի Կրեմլ» արգելոց-թանգարանի ստորաբաժանումներից մեկն է։ Գտնվում է Կազանի Կրեմլի տարածքում գտնվող Քուլշարիֆ մզկիթի ցոկոլային հարկում։ Գործում է 2006 թվականի փետրվարի 21-ից։ Սա Ռուսաստանի միակ թանգարանն է, որը նվիրված է իսլամի պատմությանն ու մշակույթին, Վոլգայի և Մերձուրալյան թյուրք-թաթար ժողովուրդների շրջանում։
Ցուցադրություն
Թանգարանի ցուցադրությունը ներկայացված է երեք հիմնական բաժիններով՝
Ցուցահանդեսի առարկայական շարքը համալրված է մուլտիմեդիա ցուցանմուշներով, ներառյալ ինտերակտիվ «Թերթվող Ղուրան», «Կազանի Կրեմլը XV-XXI դարերում» (3D ֆորմատով «Կազանի Կրեմլի» ճարտարապետական տեսքի վերափոխում) ինստալյացիա, «Կառավարության կաբինետում» ինտերակտիվ պատուհանը՝ դեպի Հին Կազան, «Դաս մեդրեսում» պրոյեկցիա (շակիրդները սովորեցնում են ազան, աղոթքի հրավեր), «Երգող շամաիլ» համակարգչային ինստալյացիա։ Ցուցադրությունում կա նաև նվեր՝ Ղուրանի հրատարակություն աշխարհի տարբեր լեզուներով։
Արտաքին հղումներ
Կատեգորիա:Կազանի թանգարաններ Կատեգորիա:2006 հիմնադրված թանգարաններ
Վարազ (Վարազդատ Սամվելյան)
Վարազդատ Սամվելի Սամվելյան (Վարազ), հայ քանդակագործ, նկարիչ։
Կենսագրություն
1938 թվականին ավարտել է ԵԳԱՏ-ը։
1939 թվականին մասնակցել է Խալխին Գոլի և Հայրենական պատերազմներին, գերվել է, փախել ֆաշիստական համակենտրոնացման ճամբարներից, Ֆրանսիայում միացել Դիմադրության շարժմանը։
Աշակերտել է Ֆ. Լեժեին և Ա. Լոտին։ 1946 թվականից բնակվել է ԱՄՆ-ում (1957 թվականից՝ Ֆրեզնոյում) ։
2010 թվականի սեպտեմբերի 1-ին Շիրակի մարզի Արթիկ (Հայաստան) քաղաքում «Հայաստան» Համահայկական Հիմնադրամը Վարազ Սամվելյանի անունով կառուցել է մշակույթի կենտրոն ։
Ստեղծագործություններ
Վարազի քանդակներին բնորոշ են դինամիզմը, թարմ արտահայտչամիջոցները ։
Հեղինակ է նաև գրաֆիկական և գեղանկարչական գործերի, հուշագրությունների։ Մտերիմ է եղել Վիլյամ Սարոյանի հետ։
Ցուցահանդեսներ
Գործերը ցուցադրվել են սեփական՝ Ժամանակակից արվեստի թանգարանում (Ֆրեզնո)։
Ծանոթագրություններ
Կատեգորիա:Հայ քանդակագործներ Կատեգորիա:Ամերիկահայ նկարիչներ Կատեգորիա:20-րդ դարի հայ նկարիչներ Կատեգորիա:Ամերիկահայ գրողներ Կատեգորիա:Հայ տղամարդ գրողներ
.dk
.dk, Դանիայի վերին մակարդակի ազգային դոմենն է։
Ժելանոե Պերվոե
Ժելանոե Պերվոե (Желанне Перше), գյուղ Ուկրաինայի Դոնեցկի մարզի Մարյինի շրջանում։
2001 թվականի տվյալներով Ժելանոե Պերվոե գյուղում բնակվում էր 192 մարդ։
Արտաքին հղումներ
Կատեգորիա:Ուկրաինայի Դոնեցկի մարզի Մարյինի շրջանի բնակավայրեր Կատեգորիա:Ուկրաինայի գյուղեր
Զեքի փաշա
Կենսագրություն
Զեքի փաշան ծնվել է Հալեպում։ 1883 թվականին ավարտել է Օսմանյան ռազմական ակադեմիան, իսկ 1887 թվականին՝ զինվորական սպայական քոլեջը ։ 1894 թվականին, որպես 4-րդ Անատոլիական բանակի հրամանատար, մասնակցել է հայերի դեմ՝ Սասունի ինքնապաշտպանության ճնշմանը, որի համար նրան շնորհվել են պետական պարգևներ  ։ Զեքի փաշայի տրամադրության տակ գտնվող զորքի (12 հազար զինվոր) հետ միասին, Դիարբեքիրից Սասուն են շարժվել Օսման փաշայի հետևակային կորպուսը (3 հազար զինվոր), Երզնկայից ու Մուշից՝ հեծելազորային երկու գունդ, Էրզրումի 26-րդ հետևակային գունդը և կանոնավոր այլ ուժեր։ Այդ արշավանքին մասնակցում էին նաև մի քանի տասնյակ հազար քուրդ և թուրք բաշիբոզուկներ։ Հայերի կոտորածներն իրականացնելու առիթով Զեքի փաշան հայտարարել է. «Ես կոտորել եմ բոլոր ապստամբներին և այնպես եմ արել, որ նման իրավիճակ Թուրքիայում այլևս չի կրկնվի» ։
1912-1913 թվականներին՝ Առաջին Բալկանյան պատերազմի ժամանակ, նա Վարդարյան (Վարդար գետի անունից) բանակի հրամանատարն էր։ Հետևելով Օսմանյան կայսրության բանակի շտաբի պետ Նազիմ փաշայի հրամանին, Զեքի փաշան ստիպված էր ներքաշվել ու մասնակցել Կումանովոյի ճակատամարտին, որտեղ ի դեպ Գարեգին Նժդեհի գլխավորությամբ մարտնչել են նաև հայ կամավորներ։ Չկարողանալով դիմագրավել սերբական հրետանու հարվածներին, Զեքի փաշայի բանակը պարտություն կրեց ։ Նահանջի ժամանակ զինվորներից մեկը, զայրույթի պահին փորձել է սպանել Զեքի փաշային, որն ավելի է սաստկացրել խուճապը՝ թուրքական զորքերի մեջ ։ Ողջ Վարդարյան բանակը, որը կազմված էր Ֆեթհի փաշայի 7-րդ, Ջավիդ փաշայի 6-րդ և Կարա-Սաիդ փաշայի 5-րդ կորպուսներից, նահանջել է դեպի Մոնաստիր (այժմ՝ Բիտոլա) ։ Զեքի փաշան Մոնաստիրի հյուսիս-արևմտյան հատվածում զբաղեցրել է պաշտպանական դիրքավորումներ, սակայն կրկին պարտություն է կրել։ Բիտոլայի ճակատամարտում զոհվել է նաև Ֆեթհի փաշան ։
1914 թվականի նոյեմբերի 21-ին Զեքի փաշան, Գերմանիայի կայսր Վիլհելմ II-ի մոտ նշանակվել է համհարզի պաշտոնում և մեկնել է Գերմանիա։ Նա գլխավորել է Օսմանյան պատվիրակությանը, որն 1917 թվականի դեկտեմբերի 15-ին ստորագրել է ՌԽՖՍՀ-ի հետ զինադադարի պայմանագիրը։ Գերմանիայի կապիտուլյացիայից հետո Զեքի փաշան վերադարձել է Ստամբուլ և 1920-1922 թվականներին զբաղեցրել է Օսմանյան կայսրության գլխավոր շտաբի պետի պաշտոնը։
Զեքի փաշան բանակից զորացրվել է 1923 թվականին, շարունակելով ապրել Ստամբուլում։ Մահացել է 1943 թվականին։
Ծանոթագրություններ
Կատեգորիա:Առաջին համաշխարհային պատերազմի մասնակիցներ Կատեգորիա:Օսմանյան ռազմական հանցագործներ Կատեգորիա:Թուրք ռազմական գործիչներ Կատեգորիա:Հայոց ցեղասպանության կազմակերպիչներ Կատեգորիա:Փաշաներ Կատեգորիա:Առաջին համաշխարհային պատերազմում Օսմանյան կայսրության ռազմական գործիչներ Կատեգորիա:Օսմանյան ռազմական ակադեմիայի շրջանավարտներ Կատեգորիա:Օսմանյան ռազմական քոլեջի շրջանավարտներ Կատեգորիա:Բալկանյան պատերազմներում Օսմանյան կայսրության ռազմական գործիչներ Կատեգորիա:19-րդ դարի Օսմանյան կայսրության անձինք Կատեգորիա:Առաջին համաշխարհային պատերազմի օսմանյան մասնակիցներ Կատեգորիա:Թուրք-իտալական պատերազմի օսմանյան ռազմական գործիչներ Կատեգորիա:Օսմանյան կայսրության ֆելդմարշալներ
(542) Սուսաննա
(542) Սուսաննա (Susanna), աստերոիդ աստերոիդների հիմնական գոտում։ Հայտնաբերվել է 1904 թվականի օգոստոսի 15-ին Պաուլ Գյոցի և Աուգուստ Կոպֆի կողմից Հայդելբերգում ։
Միջին հեռավորությունը Արեգակից կազմում է 2,907666 ա. մ., առավելագույնը մոտենում է 2,5048 ա. մ. հեռավորության վրա և հեռանում 3,3105 ա. մ., իսկ Երկրի ուղեծրին Սուսաննա աստերոիդը նվազագույնը մոտենում է 1,5118 ա. մ. հեռավորության վրա ։ Արեգակի շուրջ մեկ ամբողջական պտույտ է կատարում 1810,99 երկրային օրվա ընթացքում, իր ուղեծրով շարժվելով միջինում 0,198787 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 12,07° անկյուն։
Ըստ Տոլենի սպեկտրալ դասակարգման պատկանում է S դասին ։
Ֆարմակոֆոբիա
Փարմակոֆոբիա (φάρμακον՝ դեղ φόβος ՝ վախ), սևռուն վախ դեղամիջոց ընդունելու նկատմամբ ։ Առաջանում է ցանկացած դեղամիջոց ընդունելիս վախի ձևով՝ անկախ դեղաբանական պրոֆիլից։
Հիվանդի փաստարկներ ֆարմակաֆոբիայից հրաժարվելու դեպքում
Ինչպես ցանկացած այլ ֆոբիայի դեպքում, այս դեպքում ևս վախը իռացիոնալ է և հաճախ ոչ մի կերպ չի հիմնավորվում հիվանդի կողմից կամ շատ թույլ է հիմնավորվում։ Սակայն հաճախ հանդիպող «բացատրությունների» մեջ գերիշխում է քիմիական ծագման նյութերի նկատմամբ անբարյացակամությունը՝ որպես բնության մեջ օտար նյութերի նկատմամբ, որի հետևանքն է ցանկացած տեսակի բնական պատրաստուկների բուժման նկատմամբ կապվածությունը։ Դրանցից շատերը իրականում դեղամիջոցներ են, սակայն դրանց արդյունավետությունը և թերապևտիկ դիապազոնը շատ դեպքերում սահմանափակ է։ Բացի այդ, ֆարմակոֆոբների շրջանում տարածված են դատողությունները մարդու օրգանիզմի՝ ռեգեներացման նկատմամբ անսահմանափակ ունակության մասին:
Բուժում
Ֆարմակոֆոբիայի բուժմամբ պետք է զբաղվի որակավորված հոգեթերապևտը։ Դեղամիջոցներ օգտագործելու անհնարինության պատճառով բուժման հիմնական մեթոդներն են կոգնիտիվ-վարքային թերապիան, ռելաքսացիայի տարբեր մեթոդներն ու սիստեմատիկ դեսենսիբիլիզացիան (կամ իմպլոզային թերապիա): Սովորաբար բուժումը շարունակվում է 7-10 օր:
Ֆարմակոֆոբիան պոտենցիալ վտանգավոր է առողջության համար, քանի որ այդ հիվանդությունն ուղեկցվում է վեգետատիվ խանգարումներով, որոնք կարող են հանգեցնել լուրջ սոմատիկ բարդությունների ։
Ծանոթագրություններ
Կատեգորիա:Ֆոբիաներ
.no
.no Նորվեգիայի վերին մակարդակի ազգային դոմենն է։
Արտաքին հղումներ
no
Toppdomän
Ժեշուվի համալսարան
Ժեշուվի համալսարան (Uniwersytet Rzeszowski), համալսարան Ժեշուվում, որը հանդիսանում է խոշորագույն ուսումնական հաստատությունն հարավ-արևելյան Լեհաստանում։
Պատմություն
Համալսարանը հիմնադրվել է 2001 թվականի սեպտեմբերի 1-ին Լուբլինի Մարիա Սկլոդովսկա-Կյուրի համալսարանի մասնաճյուղի, Ժեշուվի Բարձրագույն մանկավարժական ինստիտուտի և Կրակովի Ուգո Կոլոնտայի աշխարհագրության ակադեմիայի տնտեսական բաժնի միաձուլմամբ։ Համալսարանի առաջին ռեկտորը պրոֆեսոր Թադեուշ Լյոլեկն էր։